— Нядаўна пабываў на Шклоўшчыне ў вядомым сельгаспрадпрыемстве “Александрыйскім” — на свае вочы ўбачыў, што можна стварыць высокатэхналагічную і эфектыўную гаспадарку са сваёй перапрацоўкай, якая дае якасную прадукцыю і прыносіць рэальны прыбытак. Канечне, трэба ўкласці нямала рэсурсаў — і матэрыяльных, і працоўных. Ведаем, што лёгка не будзе, аднак знаходзіць той, хто шукае. Таму будзем імкнуцца, каб два калгасы сталі адным дзеяздольным зладжаным калектывам, і кожны сезон даваў новы віток развіцця.